ประเทศคอโมโรส

| สหภาพคอโมโรส Udzima wa Komori (คอโมโรส) اتحاد القمر (อาหรับ) al-Ittiḥād al-Qumurī/Qamarī Union des Comores (ฝรั่งเศส) |
| --- | --- |
   ธงชาติ    ตราประจำประเทศ  
คำขวัญ: وحدة، تضامن، تنمية (ภาษาอาหรับ)  Unité - Justice - Progrès (ภาษาฝรั่งเศส)  เอกภาพ - ยุติธรรม - ความก้าวหน้า
เพลงชาติ: Udzima wa ya Masiwa   
ที่ตั้งของประเทศคอโมโรส (วงกลม)
เมืองหลวง และเมืองใหญ่สุด: โมโรนี 11°41′S 43°16′E﻿ / ﻿11.683°S 43.267°E﻿ / -11.683; 43.267
ภาษาราชการ: ภาษาคอโมโรส ภาษาอาหรับ และภาษาฝรั่งเศส
ศาสนา : ซุนนี
เดมะนิม: คอโมเรียน
การปกครอง: สหพันธ์ ระบบประธานาธิบดี สาธารณรัฐรัฐธรรมนูญ

• ประธานาธิบดี : อะซาลี อะษุมานี
• ประธานสภา : มุสตาดรอยน์ อับดู
 
สภานิติบัญญัติ: สมัชชาแห่งสหภาพคอโมโรส
ได้รับเอกราช

• ถูกค้นพบโดยนักสำรวจชาวโปรตุเกส : 2046
• เอ็นกาซิดจา, อองฌูอัน, โมเอลี ภายใต้การปกครองของฝรั่งเศส : 2429
• ดินแดนในอารักขาคอโมโรส : 5 กันยายน 2430
• ดินแดนภายใต้ มาดากัสการ์ของฝรั่งเศส : 9 เมษายน 2451
• ดินแดนโพ้นทะเล : 27 ตุลาคม 2489
• รัฐคอโมโรส : 22 ธันวาคม 2504
• ได้รับเอกราชจาก ฝรั่งเศส : 6 กรกฎาคม 2518
• สหพันธรัฐสาธารณรัฐอิสลามคอโมโรส : 24 พฤษภาคม 2521
• สหภาพคอโมโรส : 23 ธันวาคม 2544
• รัฐธรรมนูญฉบับปัจจุบัน : 17 พฤษภาคม 2552
 
พื้นที่
• รวม: 1,861 ตารางกิโลเมตร (719 ตารางไมล์) (อันดับที่ 171)
• แหล่งน้ำ (%): น้อยมาก
ประชากร
• 2562 ประมาณ: 850,886 (อันดับที่ 160)
• ความหนาแน่น: 457 ต่อตารางกิโลเมตร (1,183.6 ต่อตารางไมล์) (อันดับที่ 27)
จีดีพี (อำนาจซื้อ) : 2562 (ประมาณ)
• รวม: $2.446 พันล้าน (อันดับที่ 178)
• ต่อหัว: $2,799 (อันดับที่ 177)
จีดีพี (ราคาตลาด) : 2562 (ประมาณ)
• รวม: $1.179 พันล้าน (อันดับที่ 182)
• ต่อหัว: $1,349 (อันดับที่ 165)
จีนี (2556):  45.0 ปานกลาง · อันดับที่ 141
เอชดีไอ (2562):  0.554 ปานกลาง · อันดับที่ 156
สกุลเงิน: ฟรังก์คอโมโรส (KMF)
เขตเวลา: UTC+3 (EAT)
• ฤดูร้อน (เวลาออมแสง): UTC+3 (ไม่พบ)
ขับรถด้าน: ขวา
รหัสโทรศัพท์: +269
โดเมนบนสุด: .km
คอโมโรส (อังกฤษ: Comoros; อาหรับ: جزر القمر; ฝรั่งเศส: Comores; คอโมโรส: Komori) หรือชื่อทางการว่า สหภาพคอโมโรส (อังกฤษ: Union of the Comoros; คอโมโรส: Udzima wa Komori; อาหรับ: الاتحاد القمري; ฝรั่งเศส: Union des Comores) เป็นประเทศหมู่เกาะที่ประกอบไปด้วยเกาะ 3 แห่ง ตั้งอยู่ทางตะวันออกเฉียงใต้ของทวีปแอฟริกา บริเวณตอนเหนือของช่องแคบโมซัมบิกในมหาสมุทรอินเดีย    เมืองหลวงและเมืองที่ใหญ่ที่สุดในคอโมโรสคือโมโรนี ประชากรส่วนใหญ่นับถือศาสนาอิสลามนิกายซุนนีซึ่งเป็นศาสนาประจำชาติ คอโมโรสประกาศเอกราชจากฝรั่งเศสเมื่อวันที่ 6 กรกฎาคม พ.ศ. 2518 เป็นประเทศเดียวในสันนิบาตอาหรับที่ตั้งอยู่ในซีกโลกใต้ ทั้งยังเป็นรัฐสมาชิกของสหภาพแอฟริกา องค์การระหว่างประเทศของกลุ่มประเทศที่ใช้ภาษาฝรั่งเศส องค์การความร่วมมืออิสลาม และคณะกรรมาธิการมหาสมุทรอินเดีย มีภาษาราชการสามภาษา ได้แก่ ชิโกโมริ ภาษาฝรั่งเศส และภาษาอาหรับ
ด้วยพื้นที่เพียง 1,659 ตารางกิโลเมตร (641 ตารางไมล์) คอโมโรสจึงเป็นประเทศที่เล็กที่สุดเป็นอันดับ 3 ในทวีปแอฟริกา มีประชากรทั้งสิ้น 850,886 คน (ปี 2562)  พื้นที่ประเทศประกอบไปด้วยเกาะใหญ่ 3 เกาะและเกาะเล็กๆ อีกจำนวนมาก หมู่เกาะภูเขาไฟโคโมโรทั้งหลาย ยกเว้นเกาะมายอต(ที่ยังเป็นของฝรั่งเศส) ประชาชนในมายอตลงคะแนนเสียงคัดค้านเอกราชจากฝรั่งเศสในการลงประชามติเมื่อปี พ.ศ. 2517 และยังอยู่ภายใต้การปกครองของฝรั่งเศสในฐานะจังหวัดโพ้นทะเล ฝรั่งเศสได้วีโต้มติของคณะมนตรีความมั่นคงแห่งสหประชาชาติที่จะยืนยันอธิปไตยของชาวคอโมโรส มายอตจึงกลายเป็นจังหวัดโพ้นทะเลและเป็นส่วนหนึ่งของฝรั่งเศสในปี 2554 หลังจากการลงประชามติซึ่งมีการลงประชามติอย่างท่วมท้น
คาดว่ามีการตั้งถิ่นฐานครั้งแรกบนเกาะคอโมโรสโดยชาวออสโตรนีเซียน/มาลากาซี ผู้พูดภาษาบันตูจากแอฟริกาตะวันออก และพ่อค้าชาวอาหรับที่เดินเรือผ่านไปมา กลายมาเป็นส่วนหนึ่งของจักรวรรดิอาณานิคมฝรั่งเศสในช่วงศตวรรษที่ 19 ก่อนที่จะได้รับเอกราชในปี 1975 คอโมโรสเคยมีการรัฐประหารหรือความพยายามในการทำรัฐประหารมาแล้วกว่า 20 ครั้ง โดยที่ประมุขแห่งรัฐหลายคนถูกลอบสังหาร นอกจากความไม่มั่นคงทางการเมืองที่มีมาอย่างต่อเนื่องแล้ว ประเทศนี้ยังมีระดับความไม่เท่าเทียมกันทางรายได้ในระดับสูงสุดกว่าประเทศใดๆ และติดอันดับควอไทล์ระดับกลางในดัชนีการพัฒนามนุษย์ ตั้งแต่ปี 2552 ถึง 2557 ประชากรประมาณ 19% มีมาตรฐานชีวิตที่อยู่ต่ำกว่าเส้นแบ่งความยากจนระหว่างประเทศคือมีรายได้เพียง 1.90 ดอลลาร์สหรัฐฯ ต่อวัน กำหนดโดยภาวะเสมอภาคของอำนาจซื้อ